SCB จับมือสมาคมธุรกิจร้านอาหาร พลิกฟื้นรายได้ผู้ประกอบการ
SCB จับมือสมาคมธุรกิจร้านอาหาร พลิกฟื้นรายได้ผู้ประกอบการ
2 พ.ย. 2563

ธนาคารไทยพาณิชย์ จำกัด (มหาชน) หรือ SCB เดินหน้าผลักดันผู้ประกอบการเอสเอ็มอีเพิ่มศักยภาพทางธุรกิจอย่างต่อเนื่อง ผนึกพันธมิตร สมาคมธุรกิจร้านอาหาร เปิดโอกาสให้สมาชิกสมาคมฯ ขยายช่องทางการขายในรูปแบบออนไลน์เพิ่มเติมจากช่องทางหน้าร้านผ่านแพลตฟอร์ม www.SCBShopDeal.com  ศูนย์รวมข้อเสนอและดีลส่วนลดพิเศษบนช่องทางออนไลน์ที่ธนาคารไทยพาณิชย์จัดทำขึ้น เพื่อเป็นอีกหนึ่งช่องทางการขายที่ช่วยผู้ประกอบการในกลุ่ม Hospitality สามารถเข้าถึงลูกค้าได้อย่างไร้ข้อจำกัด
โดยเปิดให้สมาชิกสมาคมธุรกิจร้านอาหารจากทั่วประเทศที่สนใจสามารถเสนอขายดีลส่วนลดต่างๆ ให้กับผู้บริโภคได้เลือกสรรล่วงหน้า และสามารถนำดีลที่ซื้อไว้ไปใช้กับร้านอาหารตามเงื่อนไขและระยะเวลาที่กำหนด ซึ่งจะช่วยเพิ่มยอดขายและทำให้ร้านอาหารมีรายได้เข้ามาทันที
อีกทั้งยังเป็นการเปิดโอกาสในการเข้าถึงลูกค้ากลุ่มใหม่ๆ ให้กับธุรกิจในระยะยาว ตลอดจนเป็นพื้นที่เรียนรู้เริ่มต้นใช้ช่องทางออนไลน์ในการขายโดยที่ผู้ประกอบการไม่ต้องลงทุนพัฒนาแพลตฟอร์ม หรือมีค่าใช้จ่ายในการทำตลาดด้วยตัวเอง ทั้งนี้คาดว่าจะมีดีลส่วนลดที่คุ้มค่าจากร้านอาหารทั่วประเทศเสนอขายบน www.SCBShopDeal.com มากกว่า 1,500 ราย
โดยมี นายศุภฤทธิ์ เมฆอรุณกมล SME Academy Director  ธนาคารไทยพาณิชย์ นางลัดดา สำเภาทอง นายกสมาคมธุรกิจร้านอาหาร และ ดร.สิทธิชัย ฝรั่งทอง อุปนายกสมาคมธุรกิจร้านอาหาร ประกาศความร่วมมือ